stanford-oval/wikipedia huggingface dataset:
קארל בודה
הערות שוליים

↑  Hessische Biografie : Erweiterte Suche : LAGIS Hessen, www.lagis-hessen.de
↑
↑  'ראשית מלוכה בישראל' כרך א עמוד 222 ספר קורס של האוניברסיטה הפתוחה
↑  'מבוא למקרא' יחידות 3-4-5 עמוד 71 ספר קורס של האוניברסיטה הפתוחה
↑  Poets, Prophets, and Texts in Play edited by Ehud Ben Zvi, Claudia V. Camp, David M. Gunn, Aaron W. Hughes
| --- | --- |
בקרת זהויות :  NLI: 987007259277505171  BnF: cb129119018 (data)  CiNii: DA03428809  GND: 118667904  ISNI: 0000 0001 0878 4127  LCCN: nr88001877  NKC: xx0018964  NLG: 161832  NTA: 068319371  SELIBR: 356940  SNAC: w6t22vx5  SUDOC: 087986531  Trove: 1167699  VcBA: 495/9056  VIAF: 22270825   WorldCat (עם VIAF): 22270825
קארל אנדרסון

| --- | --- |

אנדרסון, פברואר 2016
 לידה:  18 בינואר 1980  (בן 44) אשוויל, קרוליינה הצפונית, ארצות הברית
 שם במה:  צ'אד 2 באד צ'אד אלגרה קארל אנדרסון קילשוט
 משקל:  98 ק"ג
 גובה:  1.85 מטר
 מקום מגורים:  פיירפילד, אוהיו, ארצות הברית
 לאום:  אמריקאי
 קריירה מקצוענית:  10 במאי 2002 – הווה (22 שנים)
 מאמנים:  לס טאצ'ר רוג'ר ראפן
 ליגות:  Impact Wrestling
צ'אד אלגרה (באנגלית: Chad Allegra; נולד ב-18 בינואר 1980) הידוע יותר בשם הבמה שלו, קארל אנדרסון הוא מתאבק אמריקאי, המופיע בארגון ההיאבקות WWE, בתוכנית סמאקדאון.
אנדרסון הוא מתאבק בעל קריירת זוגות עתירה בתארים בעיקר בארגון ההיאבקות היפני New Japan Pro-Wrestling‏ NJPW, שבו היה ארבע פעמים אלוף הזוגות של IWGP. תקופת הכהונה הראשונה שלו כאלוף הזוגות היא הארוכה ביותר ובעלת מספר ההגנות הרב ביותר, כשעשה זאת ביחד עם ברנרד הענק. אנדרסון וברנרד החזיקו גם באליפות הזוגות של GHC של ארגון ההיאבקות Pro Wrestling Noah ואף נבחרו לצמד השנה של מגזין ההיאבקות Wrestling Observer Newsletter לשנת 2011. אנדרסון הוא אחד ממייסדי קבוצת הבולט קלאב ושלוש פעמים זוכה טורניר G1/ליגת הזוגות העולמית: הראשונה ביחד עם ברנרד בשנת 2009, השנייה עם הירוקי גוטו בשנת 2012 והאחרונה עם דוק גאלוס בשנת 2013. כמו כן, אנדרסון הופיע בארגון ההיאבקות Pro Wrestling Guerilla‏ (PWG) בין השנים 2007 ל-2009.
אנדרסון העביר את רוב הקריירה שלו ביפן לפני שחתם על חוזה בארגון ההיאבקות WWE ביחד עם גאלוס בשנת 2016. ב-WWE, הוא זכה פעמיים באליפות הזוגות של Raw ביחד עם גאלוס. לעומת זאת, ב-15 באפריל 2020, אנדרסון וגאלוס שוחררו מה-WWE וכעבור שלושה חודשים חתמו על חוזה בארגון ההיאבקות Impact, שבו זכו באליפות הזוגות של אימפקט בחודש נובמבר.
ביוגרפיה

אלגרה נולד ב-18 בינואר 1980 באשוויל, קרוליינה הצפונית. הוא קיבל מלגת בייסבול עבור לימודים באוניברסיטת מארס היל המקומית, מנגד, הוא ויתר על המלגה על מנת לפתח קריירה בענף ההיאבקות המקצועית. כדי להגשים מהלך זה, הוא עבר לסינסינטי, אוהיו והחל להתאמן בבית ספר להיאבקות תחת הדרכתו של לס טאצ'ר, אותו בית ספר שהיה מקושר לארגון ההיאבקות Heartland Wrestling Association‏ (HWA).
חיים אישיים

אלגרה נשוי לכריסטין בוי, וביחד יש להם ארבעה בנים.
אליפויות והישגים

הישגים בארגון ההיאבקות Appalachian Wrestling Federation – AFW
אליפות הזוגות של AFW (פעם אחת)  - עם ג'יי דונלדסון
הישגים בארגון ההיאבקות Empire Wrestling Federation – EWF
האליפות האמריקאית של EWF (פעם אחת)
הישגים בארגון ההיאבקות Impact Wrestling
אליפות הזוגות של אימפקט (פעם אחת)  - עם דוק גאלוס
פרסי סוף השנה של Impact (פעמיים)
מהלך השנה (2020)  - Magic Killer
רגע השנה (2020)  - הופעת הבכורה של The Good Brothers באירוע סלאמיברסרי
הישגים בארגון ההיאבקות National Wrestling Alliance – NWA
אליפות הזוגות של NWA (פעם אחת)  - עם ג'ואי ריאן
הישגים בארגון ההיאבקות NWA Midwest
אליפות מדינת הרטלנד במשקל כבד של NWA (פעם אחת)
הישגים בארגון ההיאבקות NWA United Kingdom
אליפות חבר העמים הבריטי במשקל כבד של NWA (פעם אחת)
הישגים בארגון ההיאבקות New Japan Pro-Wrestling – NJPW
אליפות הזוגות של IWGP‏ (4 פעמים)  - עם ברנרד הענק (1) ודוק גאלוס (3)
ליגת G1 לזוגות (2009)  - עם ברנרד הענק
ליגת הזוגות העולמית (2012)  - עם הירוקי גוטו
ליגת הזוגות העולמית (2013)  - עם דוק גאלוס
הישגים במגזין הספורט Nikkan Sports
פרס הצמד הטוב ביותר (2011)  - עם ברנרד הענק
פרס ההופעה היוצאת דופן (2012)
הישגים בארגון ההיאבקות Northern Wrestling Federation – NWF
אליפות במשקל כבד של NWF (פעמיים)
אליפות שלוש המדינות של NWF (פעם אחת)
הישגים במגזין ההיאבקות Pro Wrestling Illustrated – PWI
PWI דירג אותו במקום ה-102 מתוך 500 המתאבקים הטובים ביותר לשנת 2018
הישגים בארגון ההיאבקות Pro Wrestling Noah
אליפות הזוגות של GHC (פעם אחת)  - עם ברנרד הענק
הישגים בארגון ההיאבקות Stampede Wrestling
אליפות חבר העמים הבריטי במשקל כבד של Stampede (פעם אחת)
הישגים בארגון ההיאבקות World Wrestling Entertainment – WWE
אליפות הזוגות של Raw (פעמיים)  - עם לוק גאלוס
גביע העולם לזוגות של ה-WWE‏ (2019)  - עם לוק גאלוס
הישגים במגזין ההיאבקות Wrestling Observer Newsletter – WON
צמד השנה (2011)  - עם ברנרד הענק
הערות שוליים

↑  קארל אנדרסון ואשתו מקבלים לעולם את בנם הרביעי
| אלופי הזוגות של Raw |
| --- | --- | --- |
| 2000 | כריס בנואה וקורט אנגל • אדג' וריי מיסטריו • לוס גררוס (צ'אבו גררו ואדי גררו) • Team Angle/The World's Greatest Tag Team (צ'ארלי האס ושלטון בנג'מין) • אדי גררו וטאג'ירי • האחים באשהם (דני באשהם ודאג באשהם) • ריקישי וסקוטי 2 הוטי • צ'ארלי האס וריקו • הדאדלי בויז (באבא ריי דאדלי ודי-בון דאדלי) • בילי קידמן ופול לונדון • קנזו סוזוקי ורנה דופרי • ריי מיסטריו ורוב ואן דאם • אדי גררו וריי מיסטריו • MNM (ג'ואי מרקורי וג'וני נייטרו) • הלגיון אוף דום (אנימל והיינדרייך) • בטיסטה וריי מיסטריו • פול לונדון ובריאן קנדריק • דיוס ודומינו • מאט הארדי ומונטל וונטביוס פורטר • ג'ון מוריסון והמיז • קורט הוקינס וזאק ריידר • הקולונס (קרליטו ופרימו) • אדג' וכריס ג'ריקו • ג'רי-שואו (ביג שואו וכריס ג'ריקו) • D-Generation X (שון מייקלס וטריפל H) |  |
| 2010 | שואומיז (ביג שואו והמיז) • שושלת הארט (דייבי הארת' סמית וטייסון קיד) • קודי רודס ודרו מקינטייר • הנקסוס (דייוויד אוטונגה וג'ון סינה) • הנקסוס/The Corre (הית' סלייטר וג'סטין גבריאל) • סנטינו מארלה וולדימיר קוזלוב • ג'ון סינה והמיז • ביג שואו וקיין • הנקסוס (דייוויד אוטונגה ומייקל מקגיליקטי) • Air Boom (אוון בורן וקופי קינגסטון) • פרימו ואפיקו • קופי קינגסטון ו-R-טרות' • Team Hell No (דניאל בריאן וקיין) • השילד (רומן ריינס וסת' רולינס) • גולד & סטארדאסט (קודי רודס/סטארדאסט וגולדאסט) • הניו אייג' אאוטלוס (בילי גאן ורוד דוג) • האוסוס (ג'יי אוסו וג'ימי אוסו) • דמיאן מיזדאו והמיז • טייסון קיד וסזארו • הניו דיי (ביג אי, קופי קינגסטון ואקסבייר וודס) • הפריים טיים פליירס (דארן יאנג וטייטוס אוניל) • סזארו ושיימוס • גאלוס ואנדרסון (לוק גאלוס וקארל אנדרסון) • ההארדי בויז (ג'ף הארדי ומאט הארדי) • דין אמברוז וסת' רולינס • ג'ייסון ג'ורדן וסת' רולינס • ברון סטרומן וניקולאס • בריי וויאט ומאט הארדי • The B-Team (בו דאלאס וקורטיס אקסל) • דולף זיגלר ודרו מקינטייר • AOP (אקאם ורזאר) • בובי רוד וצ'אד גייבל • הריבייבל (דאש ויילדר וסקוט דוסון) • ברון סטרומן וסת' רולינס • דולף זיגלר ורוברט רוד • The Viking Raiders (אריק ואיבר) |  |
| 2020 | מרפי וסת' רולינס • הסטריט פרופיטס (אנג'לו דוקינס ומונטז פורד) • הניו דיי (קופי קינגסטון ואקסבייר וודס) • The Hurt Business (סדריק אלכסנדר ושלטון בנג'מין) • AJ סטיילס ואומוס • RK-Bro (רנדי אורטון ורידל) • אקדמיית אלפא (צ'אד גייבל ואוטיס) • סמי זיין וקווין אואנס • The Judgment Day (פין באלור ודמיאן פריסט) • קודי רודס וג'יי אוסו • Awesome Truth (המיז ו-R-טרות') • The Judgment Day (פין באלור ו-JD מקדונה) (נוכחיים) |  |
פרדריק ייטס

| --- | --- |

 לידה:  16 בינואר 1884 לידס, הממלכה המאוחדת 
 פטירה:  11 בנובמבר 1932 (בגיל 48) לונדון, הממלכה המאוחדת 
 הישג בולט:  17 בעולם בשנת 1925
 מד כושר מרבי:  2596 (ינואר 1925)
 מדינה:  בריטניה
 פרסים והוקרה:  זכה באליפות אנגליה שש פעמים בשנים 1913, 1914, 1921, 1926, 1928 ו-1931.
 
פרדריק ייטס (באנגלית: Frederick Dewhurst Yates;‏ 16 בינואר 1884 - 10 בנובמבר 1932), שחמטאי אנגלי שזכה באליפות אנגליה שש פעמים בשנים: 1913, 1914, 1921, 1926, 1928 ו-1931.
קריירה

ייטס לא היה אחד מענקי השחמט, אך היה שחקן טוב. ניצח בין היתר את אלכסנדר אלכין, מקס אויבה, עקיבא רובינשטיין ומילן וידמר. עם זאת, בסיכום מצטבר היה לו מאזן שלילי עם כל אלו.
נגד אלכין +2 -10 =3 (שני ניצחונות, עשרה הפסדים ושלוש תוצאות תיקו), מול רובינשטיין +2 -8 =5, מול 
אויבה +2 -5 =1 ומל וידמר +1 -4 =1.
מול שחקנים פוזיציוניים כגון חוסה ראול קפבלנקה וגזה מארוצי לא היו לייטס סיכויים. קפבלנקה הביס אותו +8 -0 =2 ומארוצי +8 -0 =1.
ייטס מת מתאונת חנק בעודו ישן.
לייטס הייתה גישה ספורטיבית מאוד, בין היתר זה מתבטא בכך שפרסם את אחד מהפסדיו לקפבלנקה באוסף העצמי של משחקיו הטובים ביותר.
ייטס נודע גם ברוח לחימה ללא פשרות ובעקשנות רבה, עד התבוסה.
אחד ממשחקיו המפורסמים ביותר הוא ניצחון על  אלכין בתחרות קרלסבד 1923 בו יישם תחבולה עמוקה מאוד בכלים השחורים.
השתתפות באולימפיאדות

פרדריק ייטס שיחק בנבחרתה האולימפית של אנגליה בשלוש אולימפיאדות:
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| שנה | לוח | קבוצה | מד יכולת | נקודות | תוצאות |  % | מקום |
| 1927 |  | אנגליה |  | 8 מ-14 | 7+ 2= 5- | 57.1 | 3  קבוצתי |
| 1930 |  | אנגליה |  | 9.5 מ-16 | 7+ 5= 4- | 59.4 | 8 קבוצתי |
| 1931 | 2 | אנגליה |  | 9.5 מ-18 | 6+ 7= 5- | 52.8 | 9 קבוצתי |
ספר שכתב

F.D. Yates: 101 of my best games. Moravian Chess, Olomouc 2004. ISBN 80-7189-478-8
הערות שוליים

↑  
1. Nf3 Nf6 2. c4 g6 3. b3 Bg7 4. Bb2 O-O 5. g3 d6 6. Bg2 Nc6 7. O-O e5 8. d4 Nd7 9. dxe5 Ndxe5 10. Nc3 Re8 11. Nxe5 Nxe5 12. Qd2 a5 13. Rac1 Rb8 14. h3 Bd7 15. Nd5 b6 16. f4 Nc6 17. Bxg7 Kxg7 18. Qb2+ f6 19. g4 Nb4 20. g5 Nxd5 21. cxd5 Rc8 22. e4 c6 23. dxc6 Rxc6 24. gxf6+ Kf7 25. e5 Rxc1 26. Rxc1 dxe5 27. fxe5 Qb8 28. Qd4 Bf5 29. Bd5+ Kf8 30. Qf4 Rxe5 31. Qh6+ Ke8 32. f7+ 1-0.
↑  
1. d4 Nf6 2. c4 g6 3. g3 Bg7 4. Bg2 O-O 5. Nc3 d6 6. Nf3 Nc6 7. d5 Nb8 8. e4 Nbd7 9. O-O a5 10. Be3 Ng4 11. Bd4 Nge5 12. Nxe5 Nxe5 13. c5 dxc5 14. Bxc5 b6 15. Bd4 Ba6 16. Re1 Qd6 17. Bf1 Bxf1 18. Rxf1 c5 19. Bxe5 Qxe5 20. Qb3 Rab8 21. Qb5 f5 22. Rae1 f4 23. Qd7 Rbd8 24. gxf4 Qxf4 25. Qe6+ Kh8 26. f3 Qg5+ 27. Kh1 Rd6 28. Qh3 Be5 29. Re2 Rdf6 30. Nd1 Rf4 31. Ne3 Rh4 32. Qe6 Qh5 33. Ng4 Rxg4 34. fxg4 Rxf1+ 35. Kg2 Qxh2+ 36. Kxf1 Qh1+ 37. Kf2 Bd4+ 38. Kg3 Qg1+ 39. Kh3 Qf1+ 40. Rg2 Qh1+ 41. Kg3 Qe1+ 42. Kh3 g5 43. Rc2 Qf1+ 44. Kh2 Qg1+ 45. Kh3 Qh1+ 46. Kg3 Qd1 47. Rc3 Qg1+ 48. Kh3 Qf1+ 49. Kg3 Bf2+ 50. Kf3 Bg1+ 0-1.
| --- | --- |
בקרת זהויות :  GND: 1072128934  ISNI: 0000 0000 4208 2471  LCCN: no97051974  NTA: 075102439  SNAC: w62n8jz6  VIAF: 70998066   WorldCat (עם VIAF): 70998066
קבוצת אריה I

מפת קבוצת אריה I
קבוצת אריה I, נקראת גם קבוצת M96 היא קבוצת גלקסיות שנמצאת במרחק של כ-35 מיליון שנות אור משביל החלב בקבוצת הכוכבים אריה והיא חלק מצביר-על הנקרא צביר-על הבתולה, שמכיל קבוצות גלקסיות וצבירי גלקסיות רבים, בהם גם הקבוצה המקומית. הקבוצה מכילה מספר גלקסיות בהירות ובולטות, ביניהן חמש שנכללות בקטלוג מסיה.
מבנה ותכולה

קבוצת אריה I מורכבת משתי תת-קבוצות מובחנות שהמרחק הזוויתי ביניהן הוא כ-8 מעלות ושתיהן נמצאות במרחק של כ-35 מיליון שנות אור משביל החלב כך שהמרחק ביניהן הוא כ-5 מיליון שנות אור. בצירוף מספר גלקסיות שמרחקן משביל החלב דומה והן נמצאות בסביבתן של שתי התת-קבוצות, נראה שקוטרה של הקבוצה כולה הוא כ-9 מיליון שנות אור. הקבוצה מכילה כ-90 גלקסיות, רובן גלקסיות ננסיות, אך לפחות 12 גלקסיות גדולות.
מבנה ותכולה > תת-קבוצת M96

תת-קבוצת M96 (או NGC 3368), נקראת גם תת-קבוצת M105 (או NGC 3379), בעיקר כאשר הקבוצה כולה נקראת קבוצת M96, היא החלק המערבי יותר של הקבוצה, שבמרכזה נמצאות הגלקסיה האליפטית הגדולה M105 וגלקסיית העדשה NGC 3384. את שתי הגלקסיות מקיפה טבעת עצומה של מימן נייטרלי (אזור H I) בקוטר של כ-650,000 שנות אור, שנוצרה ככל הנראה לפני כ-1.2 מיליארד שנים בעקבות התנגשות של M96 עם NGC 3384. בטבעת, שמסתה מוערכת בכ-‎1.8×109‎ מסות שמש, נוצרים כוכבים חדשים ונראה שנוצרו בה גם מספר גלקסיות ננסיות. מסתה הכוללת של תת-קבוצת M96 מוערכת בכ-‎1.7×1013‎ מסות שמש והגלקסיות שבה מתרחקות מהקבוצה המקומית במהירות ממוצעת של כ-747 קילומטר בשנייה.
שש מהגלקסיות הן גדולות ובהירות יחסית:
| שם הגלקסיה | סוג | סיווג מורפולוגי | בהירות נראית | מרחק (במליוני שנות אור) | הערות |
| --- | --- | --- | --- | --- | --- |
| M105‏ (NGC 3379) | גלקסיה אליפטית | E1‏ | 0098A9.8‏ | 0360A36.0 | הגלקסיה הגדולה והמסיבית ביותר בקבוצה |
| M96‏ (NGC 3368) | גלקסיה ספירלית | SAB(rs)ab‏ | 0093A9.3‏ | 0354A35.4 | הגלקסיה הבהירה ביותר בתת-קבוצת M96 |
| M95‏ (NGC 3351) | גלקסיית מוט ספירלית | SB(r)b‏ | 0097A9.7‏ | 0325A32.5 | מישור הגלקסיה ניצב לקו הראייה אליה |
| NGC 3384 | גלקסיית עדשה | SB(s)0‏ | 0108A10.8‏ | 0366A36.6 | התנגשה עם M96 לפני כ-1.2 מיליארד שנים |
| NGC 3412 | גלקסיית עדשה | SB(s)0‏ | 0105A10.5‏ | 0332A33.2 |  |
| NGC 3377 | גלקסיה אליפטית | E5-6 ‏ | 0104A10.4 ‏ | 0363A36.3 | במרחק זוויתי של 7 דקות קשת מצפון-מזרח לה נמצאת גלקסיית הלוויין NGC 3377A |
מבנה ותכולה > תת-קבוצת M66

תת-קבוצת M66 (או NGC 3627), נקראת גם שלישיית אריה, היא החלק המזרחי של קבוצת הגלקסיות ובמרכזה שלוש גלקסיות בהירות היוצרות צורת משולש. מסתה הכוללת של תת-קבוצת M66 מוערכת בכ-‎1.1×1013‎ מסות שמש והגלקסיות שבה מתרחקות מהקבוצה המקומית במהירות ממוצעת של כ-728 קילומטר בשנייה. בדומה לתת-קבוצת M96, גם תת-קבוצת M66 מוקפת בענן של מימן נייטרלי שמסתו מוערכת בכ-‎109‎ מסות שמש.
בנוסף לשלוש הגלקסיות של שלישיית אריה, יש בסמוך גלקסיה אחת בהירה נוספת ששייכת גם כן לתת-קבוצת M66:
| שם הגלקסיה | סוג | סיווג מורפולוגי | בהירות נראית | מרחק (במליוני שנות אור) | הערות |
| --- | --- | --- | --- | --- | --- |
| M65‏ (NGC 3623) | גלקסיה ספירלית | Sa‏ | 0093A9.3‏ | 0399A39.9 |  |
| M66‏ (NGC 3627) | גלקסיה ספירלית | Sb‏ | 0089A8.9‏ | 0313A31.3 | הגלקסיה הבהירה ביותר בקבוצה |
| NGC 3628 | גלקסיה ספירלית | SAb pec‏ | 0095A9.5‏ | 0320A32.0 |  |
| NGC 3593 | גלקסיית עדשה | SA(s)0‏ | 0107A10.7‏ | 0284A28.4 | אינה חלק מ"שלישיית אריה" |
מבנה ותכולה > גלקסיות בולטות נוספות

| שם הגלקסיה | סוג | סיווג מורפולוגי | בהירות נראית | מרחק (במליוני שנות אור) | הערות |
| --- | --- | --- | --- | --- | --- |
| NGC 3489 | גלקסיית עדשה | SAB(rs)0‏ | 0103A10.3‏ | 0289A28.9 | נמצאת בין תת-קבוצת M96 ותת-קבוצת M66 |
| NGC 3239 | גלקסיה לא-סדורה | IB(s)m pec‏ | 0117A11.7‏ | 0317A31.7 | ייתכן שאינה שייכת לקבוצה |
מעבר לקבוצת אריה I

ברקע של קבוצת אריה I נמצאות מספר קבוצות גלקסיות שנקראות בשם הכולל אריה II ומהוות צביר גלקסיות שמרחקו משביל החלב הוא פי 3-2 מהמרחק של קבוצת אריה I ומשתייך לעל-צביר שערות ברניקי. הקבוצות מכילות במשותף אלפי גלקסיות, כאשר למעלה מ-100 מהן הן גלקסיות גדולות. כ-16 מעלות ממזרח לקבוצת אריה I נמצא צביר הבתולה שהוא צביר הגלקסיות הגדול ביותר בעל-צביר הבתולה ומרחקו משביל החלב הוא כ-54 מיליון שנות אור, בערך פי 1.5 מהמרחק של קבוצת אריה I.
הערות שוליים

↑  NED: Leo I GROUP
1 2 3  S. Stierwalt, M. P. Haynes, R. Giovanelli, B. R. Kent, A. M. Martin, A. Saintonge, I. D. Karachentsev & V. E. Karachentseva: The Arecibo Legacy Fast Alfa Survey. IX. The Leo Region H I Catalog, Group Membership, and the H I Mass Function for the Leo I Group, The Astronomical Journal, Vol. 138, Iss. 2, p. 345-7 (2009)
↑  L. Michel-Dansac, P.A. Duc, F. Bournaud, J.C. Cuillandre, E. Emsellem, T. Oosterloo, R. Morganti, P. Serra & R. Ibata : A collisional origin for the Leo ring
1 2  D. Makarov & I. Karachentsev: Galaxy groups and clouds in the Local (z~0.01) universe, Monthly Notices of the Royal Astronomical Society, Vol. 412, Iss. 4, p. 7 (2011)
↑  Richard Powell: The Leo II Groups, Atlas of the Universe
תת-קבוצת M96 שבקבוצת אריה I בצילום של טלסקופ החלל גלקס: במרכז M105 (ימין) ו-NGC 3384 (שמאל) מוקפות בטבעת מימן (כחול).
בתחתית התמונה מימין M96. בפינה השמאלית למעלה NGC 3412
שלישיית אריה: M66 (למטה), M65 (למעלה ימין) ו-NGC 3628 (למעלה שמאל)
קונסול לינוקס

קונסול לינוקס הוא קונסול מערכת פנימי לליבת לינוקס. הוא מספק דרך לליבה ולתהליכים נוספים לשלוח פלט טקסטואלי למשתמש, ולקבל קלט טקסטואלי מהמשתמש. הכנסת קלט הטקסט מתבצעת באמצעות מקלדת וקריאתו מתבצעת על גבי צג המחשב. ליבת לינוקס תומכת בקונסולים וירטואליים, קונסולים הנפרדים באופן לוגי, אך הגישה אליהם מתבצעת באמצעות אותה חומרה של מקלדת וצג. הקונסול של לינוקס (וכן זה הווירטואלי) מנוהל על ידי תת-המערכת TV הקיימת בליבה, ואינו מסתמך כלל על תוכנות שבמרחב המשתמש. צורת מימוש זו זה מנוגדת למימוש מדמה מסוף שהוא תהליך השייך למרחב המשתמש ומדמה מסוף מחשב, ובדרך כלל מוצג בסביבת תצוגה גרפית.
קונסול לינוקס היה אחד מתכונות הליבה הראשונות, ונכתב במקור על ידי לינוס טורבאלדס ב-1991 (ראו ההיסטוריה של לינוקס). קיימים שני יישומים לקונסול לינוקס; framebuffer ו-מצב טקסט. היישום ב-framebuffer קיים כברירת מחדל בהפצות הלינוקס המודרניות, וביחד עם תוכנת הגדרת מצב התצוגה (Mode setting) על ידי הליבה, מסופקת תמיכה ברמת-הליבה להתקני תצוגה ותכונות נוספות, כמו הצגת גרפיקה בזמן עליית המערכת.
היישום במצב הטקסטואלי היה בשימוש במערכות תואמות IBM-PC עם כרטיסים גרפיים מהסוגים CGA,‏ EGA,‏ MDA ו-VGA. מערכות שאינן בנויות על פי ארכיטקטורת x86, תומכות בישום ה-framebuffer בלבד, כיוון שהן אינן מיישמות מצב טקסטואלי כלל. הקונסול של לינוקס משתמש במפת סיביות בגודל קבוע ובגופן ברוחב אחיד, אשר מוגדרים בדרך כלל כברירת מחדל, לגודל של 8x16 פיקסלים.
הקונסול לינוקס הוא אופציה בליבת הלינוקס שאינה חייבת להיות פעילה, וברוב מערכות המחשב המשובצות בלינוקס התכונה אינה פעילה. מערכות שכאלו מספקות בדרך כלל ממשק משתמש חילופי (למשל מבוסס רשת), או שהן מאותחלות היישר לתוך ממשק משתמש גרפי, ומשתמשות בו כאמצעי המרכזי לתקשר עם המשתמש. יישומים אחרים של הקונסול של לינוקס, הם הקונסול ברייל המספק תמיכה בתצוגות ברייל מתרעננות, וקונסול המחובר ליציאה טורית.
הערות שוליים

↑  בהקשר זה הקונסול הוא הרכיב המאפשר לקבל את כל ההודעות והאזהרות מהליבה ומאפשר כניסה למערכת במצב משתמש יחידי.
↑  Mode setting היא תוכנה להגדרת מצב התצוגה - display mode, כדוגמת רזוולוציה, עומק צבע וקצב רענון מסך.
קו אדום

ערך זה עוסק בביטוי לתיאורו של גבול שאין לחצותו. אם התכוונתם למשמעות אחרת, ראו .
"הקווים האדומים שלו", מאת רענן לוריא. צוירה לאחר מתקפת נשק כימי של המשטר הסורי, שחצתה את הקו האדום שקבע נשיא ארצות הברית, ברק אובמה
קו אדום הוא ביטוי לתיאורו של גבול שאין לחצותו, ולכן חצייתו מצריכה נקיטה של צעדי חירום לתיקון המצב. הביטוי משמש כמטפורה, אך לעיתים, למשל במד מהירות, זהו קו אדום ממשי.
משמעויות

בבקרת תהליכים נהוג לקבוע סף שאותו אין לעבור. כך למשל, בכלי רכב, "הקו האדום" מצביע בלוח המחוונים על מהירות הסיבוב הבטוחה של המנוע שאליה ניתן להגיע בלי לגרום נזק למנוע (ניתן להפעיל את המנוע בתחום זה לזמן מוגבל). הביטוי הופיע כבר בשנת 1956 במילון חיל האוויר של ארצות הברית, וככל הנראה תרם השימוש בו בקרב טייסים ונהגים להפצת הביטוי במשמעותו הסמלית על כך שלא ניתן לערוב לבטיחות מרגע שנחצה הקו האדום. דוגמה נוספת (בהמשך הערך) היא הקו האדום של מפלס הכנרת.
בהקשר מלחמתי מופיע הביטוי בפעולה שכונתה "הקו האדום הדק", במסגרת קרב בלקלווה שנערך במהלך מלחמת קרים בשנת 1854. פעולתם של חיילים סקוטים אדומי מדים, עליהם פיקד קולין קמבל תוארה על ידי עיתונאי כ"פס אדום דק שבקצהו קו של פלדה" ("thin red streak tipped with a line of steel") ולאחר מכן תוארה בשירו של רודיארד קיפלינג, "Tommy", כ"קו אדום דק של גיבורים" ( "the thin red line of 'eroes"). בשנת 1935 הופיע הביטוי בסיפורו של ג'ורג' אורוול, "בתו של כומר". בשנת 1962 יצא לאור ספרו של ג'יימס ג'ונס "הקו האדום הדק" שעסק בקרב שנערך במלחמת העולם השנייה.
הביטוי זכה לפרסום בין היתר כאשר נשיא ארצות הברית, ברק אובמה, השתמש בו באוגוסט 2012 בהתייחסו לשימוש בנשק כימי במלחמת האזרחים בסוריה, אותו תיאר כחציית "קו אדום" שתביא להתערבות אמריקאית.
בישראל

גם בישראל משמש הביטוי שנים רבות כמטפורה. בתחילת 1967 הכריזו שר העבודה, יגאל אלון, ומזכ"ל ההסתדרות, אהרון בקר, שהיקף האבטלה הגיע לקו האדום. בשנת 1980 קרא חבר הכנסת משה דיין לארצות הברית למתוח "קו אדום" במזרח התיכון, שכל מי שיעבור אותו צפוי לתגובה בכוח של ארצות הברית. בשנת 2013 דיבר ראש הממשלה, בנימין נתניהו, באו"ם על קו אדום לתוכנית הגרעין האיראנית, וליווה את דבריו במתיחת קו אדום על גבי איור של פצצה. דיבורים על "חציית קו אדום" נפוצים בשיח הישראלי.
בישראל משמש הביטוי בנוסף לתיאור הגבול של מפלס הכנרת. לאגם נקבעו "קו אדום עליון" - מפלס מקסימלי שאסור לעבור משום שבמקרה של גאות ישנה סכנת הצפה לאתרים מסביב לאגם, ו"קו אדום תחתון" שמתחתיו אסור לשאוב מהאגם עקב סכנה לפגיעה במערכת האקולוגית ובאיכות המים. הקווים עוגנו בחוק בשנת 1969. בשנת 1969 קבע נגיד בנק ישראל, דוד הורוביץ, קו אדום ליתרות המטבע של ישראל.
לקריאה נוספת

מיכה בר, קווים אדומים באסטרטגיית ההרתעה הישראלית, הוצאת ״מערכות״, צבא הגנה לישראל, משרד הביטחון, 1990
הערות שוליים

↑  The Long History of the Phrase 'Red Line'
↑  חזי שלח, "מלחמת קרים", הוצאת ספרית מעריב, 2009, עמודים 118-120.
↑  Rudyard Kipling, Tommy
↑  Mark Landler, Obama Threatens Force Against Syria, New York Times, August 20, 2012
נטשה מוזגוביה, אבי יששכרוף, אובמה מזהיר את אסד: העברת הנשק הכימי והביולוגי - חציית קו אדום, באתר הארץ, 20 באוגוסט 2012
↑  בקר ואלון: הגענו ל"קו האדום" באבטלה, דבר, 24 בפברואר 1967
↑  דיין: על ארה"ב לקבוע "קו אדום" באזורנו, מעריב, 9 בדצמבר 1980
↑  טל שלו‏, נתניהו צייר באו"ם קו אדום: "העשרה ל-90%”, באתר וואלה, 27 בספטמבר 2012
↑ דוגמאות מכותרות באתרי החדשות:
"נחצה קו אדום": כנופיית קטינים הטילה אימה באשדוד, באתר nrg‏, 13 במרץ 2016
עיני לביין: "אמירתך מהווה חציית קו אדום", באתר ynet, 14 במרץ 2016
נתניהו: "ארגון שוברים שתיקה חצה קו אדום נוסף", באתר ynet, 18 במרץ 2016
נתניהו על ההסתה נגד יעלון: " מעשה פסול וחציית קו אדום, אין מקום להתלהמות", באתר מעריב אונליין, 8 באפריל 2016
↑  ירידת יתרות המטבע ל"קו האדום" היא אזהרה המחייבת פעולה מונעת, דבר, 15 באוקטובר 1969
קונסול מערכת

קונסול מערכת (ידוע גם בשמות קונסול מחשב, קונסול שורש, קונסול מפעיל, או בקיצור קונסול)  הוא התקן פיזי להצגת והכנסת  הודעות טקסט, הקשורות לניהול מערכת ממוחשבת.
הקונסול נפוץ לניהול ביוס, מנהל אתחול, ואת מערכת ה-init ויומן המערכת (syslog), בליבת מערכת ההפעלה. הקונסול הוא התקן פיזי המכיל צג ומקלדת, ובאופן מסורתי מסוף מחשב טקסטואלי, אך ייתכן גם מסוף גרפי. קונסול מערכת מתנהל כשעליו  מסוף מחשב, ושניהם יכולים ליישם באופן מופשט, קונסולים וירטואליים, ומדמי מסופים. כיום תקשורת עם קונסול מערכת מתבצעת בדרך כלל בצורה מופשטת על ידי הזרמים הסטנדרטיים (stdin,‏ stdout, ו-  stderr) אך היא יכולה גם להתבצע באופן מותאם אישית למערכת מסוימת כמו לליבת מערכת ההפעלה.
ראו גם

קונסול לינוקס
פרעות תראקיה הטורקית (1934)

ביזה והרס של בתי עסק בבעלות יהודית בעיר צ'נקלה, יוני 1934
פרעות תראקיה הטורקית (בטורקית: 1934 Trakya Olayları, בלאדינו: La Furtuna, "הסופה") היו פרעות נגד יהודי תראקיה הטורקית, שהתחוללו בין 21 ביוני 1934 ל-4 ביולי 1934. אלפי יהודים גורשו או נמלטו מבתיהם, והפרעות הובילו לקץ קיומן של הקהילות היהודיות בחלק הטורקי של תראקיה, אשר בניהן התגוררו באזור מאות שנים.
רקע

משלהי ימי האימפריה העות'מאנית, לאחר הפיכת הטורקים הצעירים, אימצה האליטה השלטת קו לאומני טורקי. חלקה אף דגל באיחוד לאומי של כל העמים הטורקיים, ותנועה פוליטית זו כונתה הזרם הפאן-טורקי (בטורקית: Türkçülük). הסכם לוזאן אשר חתם את מלחמת העצמאות של טורקיה הכיר בעצמאותה של המדינה, והוביל לחילופי אוכלוסין בין יוון לטורקיה, תהליך שברובו בוצע כטרנספר בכפייה. במסגרת הסכם לוזאן הוטלו הגבלות שלטוניות על הטורקים בחבל תראקיה, וזאת במטרה למנוע פגיעה במיעוטים. ההגבלות הוסרו ב-1936. אף על פי שדה יורה הוכרו זכויות המיעוטים בטורקיה המודרנית, הרי שדה פקטו שררה עוינות של האוכלוסייה הטורקית המקומית כלפי המיעוטים - מסיבות לאומניות בקרב השכבות המשכילות, ומסיבות דתיות בקרב השכבות הנחשלות יותר. כמו כן, ממשלו של מוסטפא כמאל אטאטורק, שדגל במיצובה של מדינת לאום טורקית חילונית, פעל לפגיעה בחירויות המיעוטים. עוינות זו הופנתה גם כלפי יהודי טורקיה, שרובם התגוררו באיסטנבול ומקצתם בתראקיה הטורקית.
בשל דעיכתה של האימפריה העות'מאנית, שלוותה בפגיעה במצב הביטחון האישי, היגרו משלהי המאה ה-19 ועד לאחר מלחמת העולם הראשונה עשרות אלפים מיהודי טורקיה אל מחוץ למדינה, וכן בהגירה פנימית לאיסטנבול. ב-1923 הופיעו מאמרים בעיתונות המקומית באיזמיר ובאדירנה בקריאה לחרם כלכלי על סוחרים יהודים ולגירוש יהודים מטורקיה. תועדו התקפות פזורות על בתי עסק בבעלות יהודית וכן גירוש יהודים מבתיהם ביישובי שדה.
בראשית שנות ה-30 של המאה ה-20 התגוררו בתראקיה הטורקית 20,000-13,000 יהודים, שהתרכזו באדירנה, אוזונקפרי(אנ'), באבאסקי(אנ'), גליבולו(אנ'), טקירדא, לאפסקי(אנ'), לולבורגאז(אנ'), סיליברי, צ'ורלו(אנ'), צ'נקלה, וקרקלארלי(אנ'). לאחר עליית הנאצים לשלטון בגרמניה אומצה תורת הגזע הנאצית בקרב חוגים לאומניים פאן-טורקיים שהחלו להפיץ את רעיון "טוהר הגזע הטורקי", ובה בעת נקטו קו אנטישמי מובהק. את התנועה האנטישמית הוביל ג'וואט ריפאט אטילהאן, אשר עמד בקשרים עם הממשל הנאצי ונסע לכמה חודשים לגרמניה כדי ללמוד את מדיניות הגזע הנאצית. אטילהאן הפיץ באיסטנבול את העיתון האנטישמי "המהפכה הלאומית" (בטורקית: Milli Inkılap) ובו מאמרי שטנה בסגנון הדר שטירמר שכללו קריאה לחרם ופגיעה ביהודים. באווירה המתוחה ממילא בתראקיה הטורקית נפלה ההסתה של אטילהאן על אוזניים כרויות. בה בעת, בראשית יוני 1934 חוקקה הממשלה הטורקית את "החוק להתיישבות מחדש"(אנ'), שתכליתו בפועל הייתה לבצע טיהור אתני של מיעוטים ולממש את חזון מדינת הלאום על טהרת ה"טורקיות".